Wag tydens transitoroof doodgeskiet(Foto: ER24) ’n Veiligheidswag is Maandag tydens ’n transitorooftog op die R28 buite Mohlakeng, wes van Johannesburg, doodgeskiet. Ross Campbell, woordvoerder van ER24, het gesê paramedici en polisiebeamptes was omstreeks 18:50 op die toneel. Die geldwa is tydens die voorval glo met springstof oopgeblaas. Volgens Campbell is die bestuurder van die geldwa agter die stuurwiel aangetref. Hy is noodlottig gewond en is op die toneel dood verklaar. Die polisie het nog nie inligting oor die voorval bekend gemaak nie.